**Ватикански музеи** (италијански: *Musei Vaticani*) — една од најголемите музејски установи од овој вид во светот, каде се изложени уметнички дела од огромната збирка собрана од Римокатоличката црква низ вековите. Основач е папата Јулиј II во XVI век, односно во 1506 година. Систинската капела и Рафаеловите одаи (*Stanze della Segnatura*) се на патеката на посетителите низ музеите.

Во 2007 година, музеите ги посетиле 4.310.083 луѓе.

Основање
--------

Скалила во Ватиканските музеи.
Основањето на Ватиканските музеи се поврзува со една мермерна скулптура купена пред 500 години. Скулптурата „*Лаокон и синовите*" била откриена во едно лозје близу до базиликата „Голема Богородица" во Рим. Папата Јулиј II ја откупил статуата од сопственикот на лозјето и ја изложил во Ватикан. Од тоа време изложбата постојано се проширувала.

Ликовна галерија
----------------

Збирката најпрвин била сместена во Домот на Борџија, а во времето на Папа Пиј XI била изградена посебна зграда. Изложбата содржи слики на Микеланџело, Рафаел и Фра Анџелико.

Збирка на современа религиозна уметност
---------------------------------------

Збирката на современа религиозна уметност претставува слики и скулптури од познати автори, како што се Карло Кара и Џорџо де Кирико.

Скулптури
---------

Една група на музеи претставуваат само скулптури: 

### Музеј на Пиј и Клемент

Новото крило на музејот
Папа Клемент XIV го основал овој музеј во 1771 година и првобитно содржел ренесансни и антички дела. Неговиот наследник, папа Пиј VI ја проширил изложбата. Денес овој музеј изложува само скулптури од грчката и римската антика.

Има вкупно 54 галерии, од кои Систинската капела е последната и за да се дојде до неа мора да се минат претходните 53. Овие галерии изложуваат прекрасни скулптури, како што се „Заспаната Аријадна", „Канделабрите на Барберини", „Трите Грации" и други.

Авуст од Прима порта.
### Музеј Кјармонти

Музејот е наречен според световното семејно име на папата Пиј VII, кој го основал во раните 1800-ти. Музејот се состои од голема засводена галерија во која се изложени неколку статуи, саркофази и фризи.

### Грегоријански Етрурски музеј

Основан е од папата Грегориј XIII во 1836 година и има осум галерии со важни Етрурски дела од археолошки ископувања. Делата вклучуваат вазни, саркофаг, бронзи и збирката „Гулјеми".

### Египетски музеј

Основан е од папата Грегориј XVI и има голема збирка на староегипетски материјали, како што се папируси, мумии на животни, познатата збирка „Граси" и познатата „Книга на мртвите".

Други експонати
---------------

Галеријата на географски карти.
* Неколку слики од Караваџо вклучувајќи ја и познататата Погребување на Христос (1602 - 1603)
* Портретот на Св. Јероним од Леонардо да Винчи
* Слики од Фра Анџелико, Џото, Рафаел, Тицијан и други
* Папскиот престол од црвен мермер, кој претходно бил сместен во базиликата Сан Џовани ин Латерано
* Огромна збирка на слики и таписерии од Рафаел, вклучувајќи ги и Рафаеловите одаи
* Систинската капела
* Галеријата на географски карти - содржи топографски карти на цела Италија насликани на ѕидовите и долга 120м.

На последната недела од секој месец посетата на Ватиканските музеи е бесплатна. Поради тоа луѓето чекаат со часови. Но, и во редовни денови редиците пред музејот се долги и се чека и по еден час.

Наводи
------

1. 1 2  „Dossier Musei 2008 - Touring Club Italiano" (PDF). Архивирано од изворникот (PDF) на 2008-12-17. Посетено на 2008-11-01.

Надворешни врски
----------------

|  |  |
| --- | --- |
| Ризница | „Ватикански музеи" на Ризницата ? |

* Официјална страница на Ватиканските музеи
* Неофицијална страница на музеите

Координати: 41°54′23″N 12°27′16″E﻿ / ﻿41.90639° СГШ; 12.45444° ИГД﻿ / 41.90639; 12.45444

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 141443926
* LCCN: n81003002
* ISNI: 0000 0001 0807 3165
* GND: 235092-0
* SUDOC: 032013795
* BNF: cb12312427s (податоци)
* BIBSYS: 90152943
* ULAN: 500356366
* NDL: 00629518
* NKC: kn20090306029
* BNE: XX128142

 |

 |